
Pendahuluan 


Terlebih dahulu saya ingin mengucapkan terima kasih kerana membeli panduan ini. 
Saya juga sebelum ini seperti anda, mencari-cari panduan yang boleh membantu 
saya bermain gitar dengan mudah. Cemburu juga rasanya apabila saya melihat 
kawan-kawan dapat bermain gitar, apa sahaja lagu dapat dimainkan mereka tanpa 
perlu bersusah payah. Tanpa membuang masa saya pun mula cari panduan di kedai- 


kedai buku. 


Kebanyakkan panduan yang saya baca lebih menekankan kepada perkara teknikal 
bermain gitar yang sukar difahami. Saya tidak berminat untuk tahu pasal aspek 
teknikal bermain gitar. Apa yang saya inginkan adalah satu panduan yang mudah 
agar saya dapat bermain lagu yang saya gemari, itu sahaja. Selepas berapa lama 
cuba mempelajari gitar melalui buku-buku “tebal” saya mula sedari ini bukanlah cara 


terbaik untuk bermain gitar. 


Jangan salah anggap pula. Saya tidak bermaksud mengatakan panduan saya ini 
lebih baik daripada buku-buku yang terdapat di luar sana. Cuma apa yang saya ingin 
katakan adalah oleh kerana buku-buku diluar sana lebih “padat” membuatkan anda 


mudah hilang fokus kerana information overload. 


Anda akan terkejut betapa mudahnya untuk bermain gitar dengan panduan yang 
akan saya berikan. Saya tidak akan menerangkan tentang sesuatu yang dapat 


mengganggu konsentrasi anda bermain gitar. Apa yang saya berikan adalah straight 

to the point dengan satu fokus; selepas anda habis mengikuti panduan ini anda akan 


mahir bermain lagu kegemaran anda dengan mudah. 


Melalui panduan ini saya akan terangkan cara-cara mudah untuk anda mahir 
bermain gitar. Saya juga akan terangkan bagaimana anda boleh mainkan lagu 
kegemaran anda dengan singkat. Anda tidak perlu risau kerana saya tidak akan 
menerangkan aspek teknikal. Saya hanya akan berikan langkah demi langkah yang 
jelas, terang dan senang difahami agar apa yang anda pelajari dapat dipraktikkan 


dengan mudah. 


Di harap anda mendapat manfaat melalui panduan ini. Akhir sekali terima kasih 
sekali lagi kerana membuat pelaburan dalam menambahkan satu lagi kemahiran 


dalam hidup anda, iaitu kemahiran bermain gitar. Selamat belajar! 


Purukleen Kansul 


Tengku Nuruddeen & Shamsul Bahari 


Pengasas mykord.com 

Bab 1: Pengenalan 


Bermain gitar merupakan satu kemahiran yang menarik untuk dimiliki. 1anya boleh 
dimainkan dimana sahaja dan boleh dibawa kemana-mana dengan mudah. Tidak 


lupa juga ianya sangat menarik perhatian wanita (atau lelaki). 


Mengikut survey yang dibuat di internet, kebanyakkan wanita menganggap lelaki 
yang pandai bermain gitar adalah seksi dan romatik manakala Lelaki pula 
mengganggap wanita yang pandai bermain gitar sebagai seorang yang lemah lembut 


atau manja! 


Gitar merupakan sebuah instrumen musik yang popular di serata dunia. Ianya juga 
merupakan sebuah instrumen yang sangat versetile kerana ianya sesuai dimainkan 


untuk pelbagai jenis genre musik seperti rock, balada, jazz malahan hip hop. 


Anda mungkin berminat mempelajari gitar untuk memainkan lagu kegemaran anda, 
ataupun mungkin juga anda berminat bermain gitar untuk menulis lagu anda sendiri 
(atau untuk memikat awek). Walau apapun tujuan anda, gitar merupakan instrumen 


yang hebat dan sesuai untuk anda. 


Seperti instrumen yang lain, untuk mempelajari seni bermain gitar memerlukan 
latihan yang kerap, ketekunan dan kesabaran. Bermain gitar boleh memberikan 
anda kepuasan yang berpanjangan jika anda betul-betul tekun berlatih, malahan 


ianya juga boleh menjadi sesuatu kelebihan yang istimewa buat anda. 

Sebelum kita mulakan dengan penerangan bagaimana untuk bermain gitar, mari kita 


lihat beberapa perkara yang perlu anda ketahui sebelum anda belajar bermain gitar. 


1.1 Peralatan Yang Diperlukan 


1.1.1 Gitar 

Sudah tentulah anda perlukan sebuah gitar. Gitar ada bermacam jenis seperti 
akustik, klasikal, elektrik dan sebagainya. Mungkin anda lebih berminat bermain lagu 
klasikal atau rock, tetapi sebagai permulaan saya syorkan anda membeli Gitar 
Akustik enam tali kerana ianya sesuai untuk mereka yang baru ingin belajar bermain 


gitar. 


Gitar Acoustic Takamine EG541SSC 


Untuk permulaan anda tidak perlu membeli gitar yang mahal. Memadai dengan gitar 
jenama “Kapok"” atau “Rhythm" yang kualitinya boleh tahan dengan harga serendah 
RM100. Ketika saya mula bermain saya hanya menggunakan sebuah gitar kapok. 
lanya lebih mudah untuk di mainkan kerana gitar jenama ini selalunya 
menggunakan tali nylon yang lembut. Walaupun sekarang saya sudah mempunyai 


gitar yang lebih berjenama tetapi saya lebih suka bermain gitar kapok kerana ianya 

ringan dan tahan lasak. Di dalam tajuk yang akan datang saya akan ajarkan 


bagaimana anda dapat memilih gitar pertama anda. 


1.1.2 Pick 

Pick merupakan satu alat yang penting dalam bermain gitar. Anda boleh 
menggunakan kuku anda untuk strumming dan petik gitar anda tetapi dengan 
menggunakan pick bunyi yang dihasilkan adalah lebih jelas dan kuat. lanya juga 


boleh membantu anda mendapatkan bunyi yang sekata. 


Jim Dunlop Plectrums 


Memilih pick yang betul adalah penting dalam bermain gitar. Ketebalan pick 
memainkan faktor dalam penghasilan bunyi yang dikehendaki. Pick mempunyai 
pelbagai saiz dan bentuk, jadi bagaimanakah caranya untuk memilih pick yang 
benar-benar sesuai dengan anda? Sebuah pick yang nipis sesuai untuk mereka yang 
ingin bermain secara strum manakala pick yang tebal lebih sesuai untuk mereka 


yang bermain lead dan single note. 

1.1.3 Tuner 


Tuner bukanlah satu keperluan kerana ada beberapa cara lain yang boleh anda 
gunakan untuk tune sendiri gitar anda, tetapi jikalau gitar anda tidak ditune dengan 
baik pasti sumbang bunyinya. Bayangkan ketika anda ingin membuat persembahan 


dan gitar anda pula out of tune, tentu malu besar anda! 


Ada pelbagai cara untuk tune gitar secara manual tetapi jikalau anda ingin cara yang 
mudah anda boleh gunakan guitar tuner untuk mendapatkan bunyi yang tepat dan 
sekata. Sebagai alternatif anda juga boleh dapatkan guitar tuner online percuma di 


laman web www. mykord.com dan klik pada “Online Guitar Tuner"”. 


Korg GA30 Tuner 


sendiri sila lihat bonus yang di berikan 

1.2 Bahagian-Bahagian Pada Gitar 


Bahagian-bahagian pada gitar penting untuk anda tahu. Janganlah kerana anda tidak 
tahu orang gelakkan anda pula. Disamping itu ianya juga penting untuk mempelajari 
teknik bermain gitar yang saya akan terangkan sebentar lagi. Antara bahagian- 
bahagian utama gitar adalah head, neck dan body. Berikut merupakan bahagian- 


bahagian yang terdapat pada sebuah gitar; 


Head 


Tuner 


Neck 


Sound hole 


Body 


Bridge 


Bahagian pada gitar 

1.3 Neck Gitar 


Cuba lihat pada neck gitar anda. Anda akan lihat pada neck gitar tersebut akan 
terdapat pembahagi-pembahagi di sepanjang neck tersebut. Pembahagi-pembahagi 
itu ada yang diperbuat daripada besi dan ada juga yang diperbuat daripada plastik. 
Pembahagi-pembahagi yang saya maksudkan itu di panggil Fret. Ruangan diantara 
pembahagi itu, di antara Nut dengan pembahagi pertama dipanggil First Fret (Fret 
Pertama) dan yang disebelahnya dipanggil Second Fret (Fret kedua) dan seterusnya. 
Sebuah gitar akustik atau classical selalunya mempunyai 19 fret manakala gitar 
elektrik pula boleh sampai kepada 21 hingga 24 atau lebih (sebuah jenama gitar, 


Ibanez dikatakan mengeluarkan gitar elektrik 36 fret!). 

1.4 Tali Gitar Anda 


Gitar enam tali mempunyai tali-tali yang disusun mengikut ketebalan khas iaitu tali 
E, A, D, G, B dan E. Tali E pertama pada gitar anda adalah yang paling nipis iaitu 
yang paling bawah dan semakin menebal sehingga ke tali E anda yang terakhir iaitu 


tali yang paling tebal. 

1.5 Bagaimana Memilih Gitar Pertama Anda 


Membeli gitar buat pertama kali mungkin boleh menyebabkan anda berasa segan 
atau malu lebih-lebih lagi apabila memasuki kedai gitar yang berjenama. Anda 
mungkin masih “blur” dan tidak tahu bagaimana memilih gitar yang sesuai dengan 
anda. Di dalam tajuk kali ini saya akan membincangkan tentang bagaimana anda 


dapat memilih gitar yang sesuai dengan anda. 


Jikalau anda ingin membeli gitar anda perlulah tahu serba sedikit bagaimana untuk 
memilih gitar kerana ianya merupakan suatu pelaburan yang besar. Sama ada anda 
ingin membeli gitar pertama anda, naik taraf atau menambah koleksi anda, perkara 
pertama yang anda perlu lakukan adalah membuat kajian mengenai gitar yang anda 


ingini. 


Mencuba gitar yang ingin dibeli buat pertama kali mungkin membuatkan seorang 
merasa malu, tetapi perlu diingat, anda di kedai gitar bukanlah untuk menunjukkan 
skill anda, tetapi anda di sana adalah untuk memastikan apa yang anda dapat 
berbaloi dengan apa yang anda belanjakan. Berikut merupakan beberapa tips yang 


anda boleh gunakan untuk memilih gitar anda: 
1. Pilih gitar yang mudah dimainkan, dapat di tune dengan baik dan 


menghasilkan intonasi serta bunyi yang “kaya” dan sedap didengar. Cuba 


petik gitar anda dan dengarkan tone yang dihasilkan. 

2. Pilih gitar yang sesuai dengan saiz anda, lebih-lebih lagi jika anda bersaiz 
kecil. Gitar yang besar menyebabkan kesukaran untuk bermain dan mungkin 
menyakitkan. 

3. Pilih sama ada anda ingin bermain gitar bertali besi atau nylon. Tali nylon 
adalah lebih lembut dan tidak terlalu menyakitkan jari anda. Saya 
mengesyorkan tali nylon sebagai permulaan. 

4. Pilihlah gitar yang paling anda minati dengan warna dan corak yang anda 
suka, ia mungkin boleh memberikan inspirasi kepada anda untuk berlatih. 

5. Jangan terlalu memilih gitar yang berjenama. Sebagai permulaan, cuba pilih 
gitar-gitar lain yang kurang berjenama, kerana ia mungkin lebih baik untuk 
newbie. Apabila anda sudah mahir anda bolehlah menaik taraf gitar anda 
kepada yang lebih baik. 

6. Lihat kepada kualiti penghasilan gitar, periksa jika ada kecacatan akibat dari 
kecuaian. Cuba tune gitar anda dan pastikan tuner tersebut dapat di tune 
dengan mudah. 

7. Jangan beli gitar yang terlalu murah yang tidak masuk akal. Jika ianya 
terlalu murah, mungkin ada masalah pada gitar tersebut dan disebabkan itu, 
ianya tidak mendapat sambutan. Selalunya pekedai akan mengurangkan 


harga untuk menghabiskan stok-stok lama yang orang tak mahu (tak laku). 


Maklumat diatas merupakan serba sedikit berkenaan cara memilih gitar pertama 
anda yang anda boleh ikuti. Anda juga boleh bertanya kepada pekedai tersebut 
berkenaan gitar yang anda mahukan. Apa yang penting, anda tidak perlu malu untuk 


memilih gitar yang benar-benar anda minati dan selesa. 

1.6 5 Kesalahan Utama “Newbie” 


Perkataan “newbie” adalah merujuk kepada mereka yang baru dalam sesuatu 
bidang. Sebagai seorang newbie seseorang itu akan cenderung melakukan kesilapan 
sama ada sengaja ataupun tidak. Mari kita lihat beberapa kesalahan utama yang 


selalu dilakukan oleh seorang newbie; 


1. Cepat berputus asa: 

Memang sukar untuk kita mempelajari sesuatu yang baru tetapi janganlah itu 
dijadikan alasan kenapa kita tidak boleh bermain gitar. Ingin saya katakan 
disamping memperbanyakkan latihan, untuk mahir dalam bermain gitar, adalah 
penting untuk kita tekun dan tidak cepat berputus asa. Tiada siapa yang diberi 
keistimewaan untuk bermain gitar hanya dalam beberapa minit. Mereka yang baru 
belajar mestilah melalui proses yang sukar dan mereka yang tidak berputus-asalah 


yang akan menerima ganjaran daripadanya. 


2. Tidak belajar dengan betul 

Didalam buku ini terdapat cara-cara betul bagaimana untuk bermain gitar. Fahami 
dan ikuti cara-cara yang diterangkan dan anda akan dapat bermain gitar dalam 
masa yang singkat. Tidak salah untuk belajar sesuatu dengan sendiri tetapi jika anda 
inginkan cara yang cepat, anda perlulah mengikuti langkah yang diberikan. 
Tingkatkan disiplin dan cuba ikuti rutin-rutin yang diberikan, anda pasti akan 


terkejut dengan hasilnya. 

3. Belajar terlalu banyak kord dalam satu masa 

Dalam mempelajari gitar memang kita akan berasa teruja untuk mempelajari kord- 
kord baru, lebih-lebih lagi jika anda sudah mahir dalam beberapa kord-kord utama. 
Tetapi perlulah di ingat bahawa cara terbaik untuk mempelajari sesuatu kord adalah 
dengan cara mempelajari kord tersebut satu demi satu. Cuba hafal dahulu kord-kord 


tersebut. Terlalu banyak kord dalam satu masa mungkin boleh mengelirukan anda. 


4. Terlalu gopoh 

Janganlah anda terlalu gopoh dan ingin bermain dengan laju. Ikut pace yang 
sederhana. Kesalahan utaman seorang newbie dalam bermain gitar adalah dengan 
cuba bermain dengan terlalu gopoh dan cepat yang tidak sesuai dengan tahap 
mereka. Apa yang anda perlu lakukan adalah bermain dengan relaks dan 
memastikan bunyi kord yang anda anda hasilkan jelas dan sekata. Kemudian dari 


situ bina kepantasan anda secara berperingkat. 


5. Kurang latihan 

Untuk mahir dalam apa bidang sekalipun anda memerlukan latihan yang kerap dan 
ketekunan. Gitar juga tidak terkecuali. Jika anda ingin mahir dalam bermain gitar 
anda haruslah selalu membuat latihan dan mempelajari kord-kord yang baru. Jika 
anda baru belajar bermain gitar, jari anda masih perlukan masa untuk membiasakan 
diri dengan corak-corak kord. Untuk membiasakan dan memahirkan jari anda 


dengan cepat, anda perlulah membuat latihan dengan kerap. 

1.7 “Kecederaan” Semasa Bermain Gitar 


Jangan ingat bersukan sahaja boleh menyebabkan anda cedera, main gitar pun 
boleh mendatangkan “kecederaan”. Tapi janganlah takut sangat, “kecederaan” ini 
bukanlah serius tetapi sudah menjadi sebahagian dalam adat bermain gitar. 
Janganlah pula anda terkejut jika anda mengalami kecederaan-kecederaan ini 


semasa bermain gitar. 


Perkara pertama yang tidak boleh dielakkan apabila anda bermain gitar adalah, 
hujung jari anda akan keras dan berkematu. Pada awal bermain, jari anda akan 
merasa sakit dan ia akan lebih ketara setelah beberapa minggu bermain kerana 


hujung jari anda dalam proses mengeras kerana tekanan yang terlalu lama. 


lanya akan kelihatan teruk sehingga kulit boleh dikopek. Apabila anda sudah lama 
bermain gitar, kulit mati akan berkurangan dan jari anda akan menjadi keras. Kalau 
anda seorang perempuan dan risaukan tangan anda menjadi keras janganlah takut 


sangat, sapu sahaja losyen @ 


Kemudian anda juga mungkin akan mengalami masalah terseliuh pada pergelangan 
tangan anda. lanya merupakan antara perkara biasa yang berlaku ketika bermain 
gitar. Jika anda mengalami masalah ini, anda perlulah berehat sebentar. Mungkin 
ianya disebabkan oleh anda bermain dengan terlalu lama. Apapun, jangan jadikan 
masalah ini sebagai penghalang untuk anda bermain gitar. Teruskan berlatih 


sehingga anda mahir. 

1.8 Soalan Lazim Dari New bie 


S: Adakah saya perlu mempunyai gitar sendiri? 

J: Terpulanglah kepada anda. Untuk mahir bermain gitar anda perlulah selalu 
berlatih. Jika anda hanya bermain seminggu sekali dirumah kawan anda, ianya 
memerlukan masa yang lama untuk anda mahir. Nasihat saya, belilah satu gitar 


sendiri yang murah atau second hand untuk memudahkan anda belatih. 


S: Apakah cara terbaik untuk berlatih? 

J: Cara terbaik untuk berlatih adalah dengan mengekalkan konsistensi latihan. Cuba 
luangkan masa setiap hari untuk berlatih agar anda boleh mahir dengan cepat. 
Latihan yang berterusan contohnya 5 hingga 10 minit sehari, 7 hari seminggu, 
adalah lebih baik daripada anda berlatih selama 2 hingga 3 jam hanya pada hari 


ahad. 


S: Berapa lama harus saya berlatih? 

J: Ada sesetengah orang yang boleh mahir dengan cepat tetapi ada juga yang 
memerlukan masa yang lama untuk mahir. Jadi, ianya banyak bergantung 
kepada individu tersebut. Walau apapun kemampuan anda, saya syorkan anda 
berlatih paling kurang 10 hingga 15 minit setiap hari. Dengan latihan kerap ianya 


lebih mudah untuk mengingati apa yang anda pelajari. 

S: Berapa lama baru saya boleh bermain lagu? 

J: Anda sudah boleh bermain lagu-lagu asas dalam masa 4 hingga 5 jam melalui 
latihan yang dibuat dalam masa seminggu. Pada permulaan mungkin ia tidak 
sempurna, tetapi anda akan dapat mengenal pasti lagu-lagu yang anda mainkan 
melalui melodi yang dihasilkan. Kira ok la tu... Apa yang dapat saya kataan 
adalah, berapa lama masa yang diperlukan untuk anda dapat bermain lagu-lagu 


asas adalah bergantung pada kesungguhan untuk anda berlatih. 


S: Apakah caranya supaya saya dapat bermain dengan cepat? 
J: Saya telah menyediakan banyak tips agar anda dapat bermain dengan cepat dan 
baik di dalam buku ini. Di harap anda dapat membaca dan mempraktikkan apa 


yang telah diterangkan. 


S: Adakah dengan mempunyai kemahiran bermain gitar dengan penuh gaya 
boleh menaikkan “saham” saya sekaligus dapat tackle Awek(s) dengan 
mudah? 


J: Errr.... Minta maaf saya cuma mengajar anda bagaimana untuk bermain gitar! 

1.9 Cara Menggunakan Panduan 


Panduan yang diberikan di dalam buku ini adalah berturut-turut mengikut tahap 
perkembangan anda. Untuk memudahkan anda, saya telah aturkan satu persatu 
aliran (flow) yang perlu anda ikuti untuk mahir bermain gitar. Anda perlu belajar 


mengikut turutan ini untuk memudahkan anda cepat mahir dalam bermain gitar. 


Anda dinasihatkan untuk belajar mengikut “pace” ataupun kemampuan anda. Apa 
yang saya aturkan sudah dirangka supaya anda mahir dalam masa yang singkat 
tetapi jikalau anda merasakan ianya terlalu laju, saya nasihatkan anda habiskan 
terlebih dahulu tajuk yang diberikan sehingga mahir sebelum anda ke tajuk 


seterusnya. 


Anda mungkin menganggap bermain gitar itu sukar, apatah lagi bermain satu lagu 
penuh. Tetapi tahukah anda, cara terbaik untuk mahir dalam bermain gitar adalah 


dengan berlatih bermain mengikut lagu? 


Ya, dengan bermain mengikut lagu dapat membantu anda mengingati kord dengan 
lebih cepat. Lebih baik lagi jika anda dapat menyanyi atau “humming” sekali untuk 
memastikan note anda “masuk” dan supaya anda biasa dengan bunyi note-note 
yang dihasilkan. Rujuk laman web gitar seperti Mykord.com dan ultimate-guitar.com 


untuk senarai lagu yang anda boleh mainkan. 


Ok, cukuplah berceloteh. Sekarang tibalah masanya anda belajar cara-cara untuk 


bermain gitar dalam masa yang singkat. Selamat berjaya! 

Bab 2: Asas Bermain Gitar 


Saya pasti sekarang anda sudah mempunyai gitar di tangan anda, tetapi nanti dulu! 
Sebelum anda mula memetik gitar adalah penting untuk anda mempelajari beberapa 


asas bermain gitar. 


2.1 Cara Memegang Pick 


Pick perlulah dipegang dengan kemas bagi memastikan kelancaran permainan. Ianya 
juga dapat memastikan pick anda tidak terjatuh semasa bermain gitar. Tetapi 
janganlah pula anda memegangnya dengan terlampau kejap bagi mengelakkan 
ketegangan pada tangan anda sehingga boleh menyebabkan bunyi tidak sekata dan 
konsisten. Memadai dengan memegang dengan lembut, anda dapat menghasilkan 


bunyi yang lebih baik. 
Melalui gambar dibawah saya akan tunjukkan kepada anda bagaimana untuk 


memegang pick dengan betul bagi membolehkan anda bermain dengan baik dan 


lancar. 


Copyright @ a... ii 


D 


Cara Memegang Pick 


Gambar 1 


Gambar 2 

2.2 Pengenalan Kepada Kord 


Seorang pemain gitar akan menggunakan pelbagai kord untuk menghasilkan 
sesebuah lagu. Sebuah kord secara am nya adalah 2 hingga 3 atau lebih note yang 
dimainkan secara serentak. Untuk lebih jelas, saya ingin tunjukkan anda sebuah 
diagram kord. Diagram kord ini disediakan bagi menunjukkan kepada anda 
bagaimana sesebuah kord itu dimainkan. Gambar dibawah merupakan sebuah 


gambar diagram kord. Cuba lihat persamaanya dengan gitar anda. 


Fret 
lst 2nd 3rd 4th 5th 6th Zth 


Tali 


m PO MN) WW mMm 

Ok sekarang saya rasa anda sudah tahu bagaimana rupa diagram kord dan 
bagaimana ia menyamai neck gitar anda. Seperti yang saya katakan tadi, sebuah 
kord merupakan gabungan 2 hingga 3 atau lebih note yang dimainkan secara 


serentak. 


Fahami nombor untuk jari anda seperti dibawah supaya anda ketahui note yang 
harus di tekan dan dimainkan. Nombor-nombor tersebut akan diletakkan di diagram 
kord bagi memudahkan anda memahami jari yang mana harus diletakkan dan 


ditekan di tali gitar anda. Apa kata anda lihat pada tangan kiri anda sekarang; 


Setap jari yang aktif dalam penghasilan kord akan diberikan nombor bagi 
memudahkan anda. Sekarang lihat pada diagram kord dibawah. Pada contoh kali ini 


kita akan cuba menghasilkan kord Aminor; 

Pada diagram kord diatas kita boleh lihat kord Aminor menggunakan jari bernombor 


1, 2 dan 3. Lihat bagaimana diagram kord tersebut dan bandingkan dengan gambar 


diatas. 
Anda juga pasti tertanya-tanya apakah maksud “X” dan “O" pada diagram kord itu. 


“X" bermakna tali tersebut tidak dimainkan (mute) manakala “O"” bermaksud tali 


tersebut harus dimainkan. 

2.3 Pengenalan Kepada Strum 


Strum adalah tindakan dimana anda menggunakan kuku atau pick untuk 
mengeluarkan bunyi yang sekata pada tali yang perlu dimainkan. Pada strum 
terdapat dua jenis stroke iaitu up stoke dan down stroke (strum ke atas dan strum 
ke bawah). Melalui buku ini kita akan mengikuti lambang seperti dibawah untuk 


corak strum. 


Down stroke 


Up stroke 


Ini cuma proses pengenalan sahaja, pada bab seterusnya saya akan berikan 
beberapa contoh corak strum yang boleh anda gunakan untuk mempelbagaikan 


teknik permainan anda. 

Jika anda bermain gitar akustik pastikan anda strum tepat pada lubang gitar 


(hole) 
e Pastikan semua tali gitar berbunyi dengan baik. 


Pastikan bunyi strum anda, sama ada strum ke atas atau bawah (upstroke or 


downstoke), menghasilkan kekuatan bunyi yang sama. 

Bab 3: Bermain Kord Asas 


Sekarang adalah masa yang di nanti-nantikan oleh semua. Bagaimana untuk 
bermain kord gitar. Kebanyakkan lagu-lagu hits boleh dimainkan menggunakan 
kord-kord asas dan jika anda ingin mula bermain lagu hits anda haruslah mahir dan 


menghafal kord-kord yang diberikan. 


Melalui panduan ini saya akan berikan kord-kord asas yang boleh anda pelajari. 
Bermain Kord-kord ini terlebih dahulu penting kerana ia dapat membantu anda 
membiasakan jari anda menekan tali dengan baik supaya anda dapat bersedia untuk 


bermain kord-kord yang lebih sukar. 


Di akhir setiap kumpulan kord yang di ajar saya syorkan anda mencari kord-kord 
gitar lagu yang sesuai yang boleh anda mainkan untuk memudahkan anda 
mengingati kord-kord tersebut (boleh semak laman web mykord.com atau ultimate- 


guitar. Com). 


3.1 Kord Asas 1 


Kord pertama yang akan kita pelajari adalah kord E, A dan D. Ini merupakan 
diantara kord termudah yang anda boleh mainkan. Saya syorkan anda berlatih tiga 


kord ini sehingga anda hafal dan mahir sebelum anda pergi ke kord seterusnya. 

Kord A 

3.2 Kord Asas 2 


Kumpulan kord kedua yang akan kita pelajari adalah kord C, F dan G. Kord ini 
memerlukan anda meregangkan jari anda jauh sedikit daripada kumpulan kord yang 
pertama. Seperti tadi juga, saya syorkan anda berlatih tiga kord ini sehingga anda 


hafal dan mahir sebelum anda pergi ke kord seterusnya. Jom kita mulakan! 

Kord C 

Kord F 

3.3 Kord Asas 3 


Kumpulan kord ketiga yang akan kita pelajari adalah kord A minor, E minor dan D 
minor. Seperti tadi juga saya syorkan anda berlatih tiga kord ini sehingga anda 


hafal dan mahir sebelum anda pergi ke kord seterusnya. Mula! 

PA 


Kord A Minor 


Ma 


Copyright @ A... —— 


PENA 


Kord E Minor 

Kord D Minor 

3.4 Kord Asas 4 


Kumpulan kord keempat yang akan kita pelajari adalah kord B, C# minor (disebut C 
sharp minor) dan F# minor (disebut F sharp minor). Ianya lebih sukar sedikit dari 
kord-kord yang saya berikan sebelum ini. Seperti tadi juga saya syorkan anda 
berlatih tiga kord ini sehingga anda hafal dan mahir sebelum anda pergi ke kord 


seterusnya. 

Kord C#minor 

Kord F#minor 

3.5 Kord Asas 5 


Kumpulan kord kelima yang akan kita pelajari adalah kord B minor, F#, Fm, G 
minor dan Bb (atau A# ataupun disebut A Sharp). lanya merupakan kord yang 
sukar untuk dimainkan. Berlatih lima kord ini sehingga anda hafal dan mahir. 
Dengan menghafal kesemua kord dalam kord asas ini anda boleh bermain hampir 


apa sahaja lagu yang anda mahukan. 

Kord B minor 

Kord F# 

Kord Gm 

Kord Bb (A#) 


ka 

3.6 Ada berapa jenis kord? 


Terdapat beratus jenis kord gitar. Setiap jenis kord contohnya G dapat dimainkan 
dengan pelbagai cara. lanya juga ada beberapa variasi contohnya seperti G7 dan 
sebagainya. Walaupun terdapat beratus jenis kord anda dapat bermain kebanyakkan 


lagu hanya dengan mempelajari kord-kord asas yang diberikan. 


Seperti yang saya terangkan di atas, anda tidak perlu mengetahui semua jenis kord 
yang ada untuk membolehkan anda bermain gitar. Cukuplah dengan mempelajari 
kord asas seperti yang diterangkan sebelum ini. Saya tidak akan menerangkan 
dengan lebih lanjut mengenai ratusan kord gitar yang ada. Untuk mengetahui 
dengan lebih lanjut mengenai kord-kord lain saya syorkan anda melawat laman- 


laman web ini: 


e http://www.all-qQuitar-chords. com/ 
e http://chordfind.com/ 


e http://www.looknohands.com/chordhouse/quitar/index db.html 
e http://www.8notes.com/Quitar chord chart/ 

Bab 4: Strumming 


Strumming adalah tindakan di mana anda menggunakan tangan kanan untuk 
menghasilkan bunyi pada gitar anda. Strumming berbeza dengan plucking ataupun 
scaling dimana plucking adalah dimana anda memetik gitar dan scaling pula adalah 


“menggoreng” gitar (maaf tiada perkataan yang sesuai dalam bahasa melayu). 


Mencari rentak dan mendapatkan corak strum mungkin mejadi kesukaran bagi yang 
baru bermula. Jika anda bertanya kepada saya bagaimanakah caranya untuk anda 
strum mengikut lagu yang anda mahukan, saya akan syorkan dua perkara; sama 
ada anda dengar corak strumming yang digunakan pada rakaman lagu tersebut 


ataupun cuba cari sendiri mengikut kesesuaian lagu tersebut. 
Melalui bab ini saya akan berikan beberapa idea strum yang anda boleh gunakan. 


Saya berharap ianya berguna untuk anda mendapatkan corak dan rentak strum yang 


anda mahukan. 

4.1 Corak Strum 


Terdapat pelbagai cara untuk strum gitar anda Seperti yang anda baca sebelum ini, 
anda boleh menggunakan kuku ataupun pick untuk menghasilkan bunyi pada gitar 
anda. Berikut merupakan beberapa contoh corak strum yang anda boleh gunakan 


untuk bermain gitar. 

Corak Strum 4: 


Sebenarnya terdapat bermacam corak yang digunakan dalam strumming. Ini 
merupakan sebahagian daripada corak asas yang mudah di pelajari. Semakin lama 
anda bermain gitar semakin mudah anda dapat menghasilkan sendiri strum anda 
apabila bermain sesebuah lagu. Apa yang anda perlukan adalah latihan, latihan dan 


latihan! 

Bab 5: Scaling/ Lead 


Dalam tajuk kali ini saya akan ajarkan anda asas kepada scaling/lead atau 
“menggoreng” gitar anda. Dalam ruangan ini saya akan mengajar anda cara 
bagaimana anda boleh membaca scale pada tab guitar yang anda boleh dapatkan 
secara online atau buku-buku tab. Berikut merupakan satu contoh tab yang saya 


ambil dari laman web www.ultimate-quitar.com bertajuk Stairway to Heaven oleh 


Led Zeppelin: 


Anda mungkin berfikir, “Eh, bukan ke tadi saya belajar jari yang aktif ada empat jer? 


Macam mana nombor dia boleh ada sampai nombor 8?” 


Sebenarnya diagram kord dengan tab adalah berbeza. Seperti yang anda lihat di 


atas, ianya adalah diagram tab untuk bermain scaling atau lead. 


Cara membaca diagram di atas adalah dari kiri ke kanan. Seperti yang anda lihat 
susunannya adalah mengikut tali gitar anda di mana baris yang paling bawah adalah 
tali E (yang paling tebal) diikuti dengan A, D, G, B dan E. Nombor-nombor yang anda 


lihat pada diagram di atas pula adalah nombor fret yang anda harus tekan. 

Jadi jika anda ingin bermain lagu diatas apa yang anda perlu lakukan adalah 
membaca dari kiri ke kanan dan tekan fret mengikut tali dan susunannya. Jika 
mengikut contoh diatas fret pertama yang anda tekan adalah fret ke 7 pada tali D, 
diikuti dengan fret ke 5 pada tali G, kemudian fret ke 5 pada tali B dan begitulah 


seterusnya. Saya harap anda faham dengan penerangan ringkas yang saya berikan. 


Bermain lead agar sukar dan untuk bermain scaling atau lead dengan baik 
memerlukan latihan yang kerap. Sebagai latihan anda bolehlah pilih mana-mana tab 
lagu yang anda mahu kemudian mulakan dari situ. Dengan latihan yang kerap anda 
dapat membiasakan jari anda dan dapat mengingati aturan pergerakan jari anda 


dengan mudah. 

Bab 6: Latihan Jari 


Selain daripada berlatih mengingati kord-kord gitar anda juga boleh melakukan 
latihan pada jari anda bagi menguatkan lagi cengkaman ketika menekan kord atau 


semasa bermain scale. Ini penting agar bunyi yang dihasilkan jelas dan lancar. 


Anda juga boleh lakukan latihan yang dapat membantu anda meningkatkan 
kepantasan jari anda menukar kord dan bermain scale. Dalam bab kali ini saya akan 
mengajarkan anda beberapa latihan jari yang anda boleh gunakan untuk 


menguatkan jari anda dan meningkatkan kepantasan dalam bermain gitar. 


6.1 Latihan Kekuatan Jari 


Melalui latihan ini anda dapat menguatkan jari anda yang dapat membantu anda 
ketika menekan kord atau scaling bagi menghasilkan bunyi yang lebih baik. Ianya 
juga membantu anda untuk menghasilkan kord-kord yang sukar di mana anda harus 


gunakan keempat-empat jari anda (jari kelingking selalunya yang paling lemah). 


Berikut merupakan satu latihan yang boleh anda cuba untuk menguatkan jari-jari 


anda dalam bermain gitar; 


Copyright @ a... ii 


Langkah 1 


Langkah pertama adalah dengan meletakkan dan menekan keempat jari anda pada 


tali E (paling tebal). Cuba letakkan jari anda di fret yang pendek bagi memudahkan 


anda memposisikan jari contohnya fret ke-7. 

Langkah 2 


Langkah kedua anda perlu mengangkat jari pertama dan ketiga dan teruskan 


menekan tali gitar menggunakan jari kedua dan keempat. 

Langkah 3 


Langkah ketiga anda perlu mengangkat jari kedua dan keempat dan menekan tali 


gitar menggunakan jari pertama dan ketiga. Ulang seberapa banyak yang mungkin. 


Latihan ini nampak senang. Tetapi jika anda mencuba sendiri anda dapat rasakan 
betapa sukarnya untuk melakukannya lebih-lebih lagi bagi seorang newbie. Apa yang 
saya syorkan adalah cuba dengan perlahan lahan dan apabila anda sudah biasa 


dengan dengan latihan ini tingkatkan kelajuan jari anda. 

6.2 Latihan Menukar Kord Dengan Cepat 


Bagi anda yang baru mula belajar bermain gitar pasti sukar rasanya untuk menukar 
kord dengan baik. Ini kerana jari anda mungkin masih lembut dan tidak biasa 
dengan pergerakan kord-kord tersebut. Untuk memastikan jari anda menjadi lebih 
senang menukar kord dengan pantas, anda haruslah membuat latihan yang kerap. 
Antara cara yang paling mudah untuk memastikan anda dapat menukar kord dengan 


baik adalah dengan dengan membuat latihan menukar kord, caranya begini; 


Pilih dua kord yang anda tahu, kemudiannya cuba menukar-nukar antara kedua kord 
tersebut. Katakan anda tahu kord Am dan Dm, cuba anda tukar dari Am ke Dm, 
kemudian ulangi semula berulang-ulang kali. Dengan cara ini anda dapat 
membiasakan jari anda menukar kord-kord tersebut. Apabila anda sudah semakin 


mahir, cuba gunakan latihan ini kepada kumpulan kord yang lain pula. 


Apabila anda sudah semakin mahir menukar dua kord dalam latihan anda, cuba anda 
berlatih menukar kord sambil strum gitar anda. Mulakan dari kord pertama; strum 5 
kali kemudian tukar ke kord kedua dan strum lagi 5 kali. Lakukan berulang-ulang 


kali sehingga anda mahir. 


Jika anda dapati masih sukar untuk menukar kord, cuba kaji dimana silapnya anda 
dengan melihat jari anda bergerak. Pastikan jari anda bergerak dan diletakkan satu 
persatu. Janganlah anda menukar kord dengan meletakkan kesemua jari anda 
serentak. Katakan anda ingin menukar kepada kord Am, pertama letakkan jari 


telunjuk anda (jari 1) kemudian jari hantu (jari 2) dan akhir sekali jari manis (jari 3). 

Cuba bayangkan secara visual pergerakan jari anda di dalam fikiran anda. Fikirkan 


satu jari pada satu masa, di mana ia sepatutnya diletakkan. 


Pada permulaan latihan menukar kord ini anda tidak perlu meletakkan tekanan yang 
terlalu tinggi kepada tali gitar anda. Cukuplah sekadar menyentuh tali gitar sahaja 
menggunakan jari anda untuk mendapat “feel” bagaimana anda dapat menukar kord 
dengan mudah. Tujuan anda membuat latihan ini adalah untuk membiasakan jari 


anda, jadi tekanan yang berlebihan tidak diperlukan. 
Akhir sekali cuba lakukan latihan ini dengan tenang. Jangan terlalu stress dengan 


latihan anda. Buat latihan regangan pada jari anda bagi memastikan ianya relaks 


barulah anda mulakan latihan anda. 

Penutup 


Akhirnya kita sudah sampai ke penghujung. Di dalam panduan ini saya telah 
memberikan anda banyak panduan asas untuk bermain gitar. Dengan panduan ini, 
sudah cukup untuk anda mahir bermain gitar dengan baik. Di harap ianya benar- 


benar dapat membantu anda bermain gitar dengan cepat dan mudah. 


Anda telah pun mengetahui beberapa asas bermain gitar sekarang tiba masanya 
untuk anda membaiki dan menyempurnakan apa yang anda pelajari. Cuba pelajari 
kord-kord baru seperti dalam diagram kord dan cuba hafal kord-kord tersebut. Anda 
mungkin boleh belajar lebih lanjut untuk memantapkan lagi skill anda di dalam 
permain gitar, buku ini hanya memberikan anda “kickstart" untuk bermula, 


terpulanglah pada anda bagaimana anda hendak gunakan ilmu anda itu. 


Untuk meningkatkan lagi teknik bermain gitar anda, saya syorkan anda meluangkan 
sedikit masa untuk bermain gitar setiap hari. Ambil masa sekurang-kurangnya 15 
minit setiap hari untuk memperbaiki teknik anda. Pastikan juga bunyi yang 


dihasilkan melalui strumming anda jelas dan lancar. 
Ingat hanya dengan berlatih anda dapat mahir dalam bermain gitar. Tiada satu pun 


panduan di dunia ini yang boleh memberikan anda kemahiran dalam sesuatu perkara 


kecuali kesungguhan anda untuk berlatih, berlatih dan terus berlatih. 

Sampai disini sahaja daripada saya. Diharap anda dapat menggunakan segala apa 


yang dipelajari dengan sebaik-baiknya. Kita jumpa lagi di lain masa. 
Selamat Berjaya! 


Prudleen Kansul 


Tengku Nuruddeen & Shamsul Bahari 
www .belajargitar.com 


www.mykord.com 


TAMAT 

